ОБЩИНСКИ СЪВЕТ - ШАБЛА

# 

# Препис-извлечение !

## ПРОТОКОЛ

**№ 51**

от проведено редовно заседание на Общински съвет - Шабла

на 28.12.2018 година

**ОТНОСНО:**Докладна записка относно приемане план-сметка на разходите за дейност „Чистота”, за 2019 година.

**РЕШЕНИЕ № 486.**На основание на чл. 21, ал 1, т. 6 от ЗМСМА, във връзка с чл. 66, ал. 1 от Закона за местни данъци и такси, и докл. записка с вх. № К-194/13.12.2018г., Общински съвет - Шабла:

1.1. Одобрява план-сметката, за осъществяване на дейностите по поддържането на чистотата в община Шабла за 2019 година, с приходно-разходна част, както следва:

лв.

|  |  |  |
| --- | --- | --- |
| **I.** | **Приходи:** | |
| 1. | Такса за битови отпадъци | 538 100 |
| 2. | Приходи от наем на морски плажове | 6 618 |
| **Общо:** | | **544 718** |
| **II.** | **Разходи, разпределени по видове дейности, както следва:** | |
| **1.** | **Разходи по чл. 66, ал. 1, т. 1 и т. 2 от ЗМДТ - Събиране, включително разделно, на битовите отпадъци и транспортирането им до депата или други инсталации и съоръжения за третирането им и осигуряване на съдове за съхраняване на битовите отпадъци, в т. ч.:** | **168 626** |
| 1.1. | Разходи за персонал | 75 500 |
| 1.2. | Издръжка | 83 126 |
| 1.3. | Осигуряване на съдове за съхраняване на битовите отпадъци | 10 000 |
| **2.** | **Разходи по чл. 66, ал. 1, т. 3 от ЗМДТ - Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците, в т.ч.:** | **218 533** |
| 2.1. | Издръжка, в т. ч. | 142 798 |
| 2.1.1. | - разходи за невъзстановим ДДС по чл. 163а, ал. 2 от ЗДДС | 10 238 |
| 2.2. | Обезпечения и отчисления по чл. 60 и чл. 64 от Закона за управление на отпадъците | 75 735 |
| **3.** | **Разходи по чл. 66, ал. 1, т. 4 от ЗМДТ- Почистване на уличните платна, площадите, алеите, парковите и другите територии от населените места, предназначени за обществено ползване, в т.ч.:** | **157 559** |
| 3.1. | Разходи за персонал | 112 300 |
| 3.2. | Издръжка | 45 259 |
| **Общо:** | | **544 718** |

1.2. Одобрява разпределението на разходите, за осъществяване на дейностите по поддържането на чистотата в община Шабла за 2019 година, по населени места, както следва:

лв.

|  |  |  |  |  |  |
| --- | --- | --- | --- | --- | --- |
| **№** | **Населено място** | **Разходи по чл. 66, ал. 1, т. 1 и т. 2 от** | **Разходи по чл. 66, ал. 1, т. 3 от ЗМДТ** | **Разходи по чл. 66, ал. 1, т. 4 от ЗМДТ** | **Всичко разходи за дейност „Чистота“** |
| 1. | Шабла, СО „Кария“, к-г „Добруджа“ | 92 872 | 120 358 | 81 935 | 295 165 |
| 2. | Дуранкулак, к-г „Космос“ | 20 061 | 25 998 | 21 468 | 67 527 |
| 3. | Крапец, к-г „Карвуна“ | 21 604 | 27 998 | 17 778 | 67 380 |
| 4. | Ваклино | 5 489 | 7 113 | 4 667 | 17 269 |
| 5. | Граничар | 5 708 | 7 398 | 2 673 | 15 779 |
| 6. | Езерец | 5 489 | 7 113 | 5 615 | 18 217 |
| 7. | Тюленово | 5 269 | 6 829 | 5 500 | 17 598 |
| 8. | Горун | 2 164 | 2 805 | 3 310 | 8 279 |
| 9. | Горичане | 2 135 | 2 767 | 4 371 | 9 273 |
| 10 | Черноморци | 1 587 | 2 057 | 1 239 | 4 883 |
| 11 | Смин | 1 443 | 1 870 | 1 167 | 4 480 |
| 12 | Захари Стояново | 1 876 | 2 431 | 1 545 | 5 852 |
| 13 | Божаново | 577 | 748 | 660 | 1 985 |
| 14 | Твърдица | 577 | 748 | 1 205 | 2 530 |
| 15 | Стаевци | 577 | 748 | 1 507 | 2 832 |
| 16 | Пролез | 1 198 | 1 552 | 2 919 | 5 669 |
| **Общо:** | | **168 626** | **218 533** | **157 559** | **544 718** |

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно издаване на запис на заповед от община Шабла в полза на ДФ „Земеделие“– Разплащателна агенция, обезпечаваща авансовото плащане по Административен договор № МДР-ИП-01-82/18.07.2018г. за предоставяне на безвъзмездна финансова помощ и Споразумение № МДР-ИП-01-83/18.07.2018г. по проект „Изпълнение на Стратегия за Водено от общностите местно развитие /ВОМР/ на МИРГ Шабла – Каварна – Балчик, по програма за морско дело и рибарство 2014-2020.

**РЕШЕНИЕ № 487.**На основание на чл. 21, ал 1, т. 10 и т.23, и чл.27, ал.4 и ал.5 от ЗМСМА, във връзка с докл. записка с вх. № К-191/07.12.2018г., Общински съвет - Шабла:

1.Упълномощава кмета на Община Шабла да подпише Запис на заповед, без протест и без разноски, платим на предявяване в полза на Държавен фонд „Земеделие” - Разплащателна агенция в размер на 139 240, 85 /сто тридесет и девет хиляди двеста и четирдесет лема и осемдесет и пет стотинки / за обезпечаване на 110 % от заявения размер на авансовото плащане за 2019 г., на Сдружение „Местна инициативна рибарска група Шабла–Каварна–Балчик“, по Административен договор за предоставяне на Безвъзмездна финансова помощ № МДР-ИП-01-82/18.07.2018 г., финансиран от Програма за морско дело и рибарство /ПМДР/ 2014-2020 г., и Споразумение № МДР-ИП-01-83/18.07.2018 г. по проект „Изпълнение на Стратегия за Водено от общностите местно развитие /ВОМР/ на МИРГ Шабла – Каварна – Балчик, сключено между Управляващия орган на ПМДР 2014-2020 г. и Сдружение „МИРГ Шабла–Каварна–Балчик“.

2.Възлага на Сдружение „Местна инициативна рибарска група Шабла–Каварна–Балчик“ да подготви необходимите документи за получаване на авансовото плащане за 2019 г. и да ги представи пред Държавен фонд „Земеделие” - Разплащателна агенция.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно актуализация на бюджета на община Шабла за 2018 г.

**РЕШЕНИЕ № 488.**На основание чл. 52, ал. 1 и чл. 21, ал. 1, т. 6 от ЗМСМА, във връзка с докл. записка с вх. № К-193/12.12.2018г., Общински съвет – Шабла:

Приема следните изменения и допълнения по бюджета на община Шабла за 2018 година:

§ 1. Изменя приходната част на бюджета на община Шабла за 2018 г., както следва:

1. § 13-04 „Данък при придобиване на имущество по дарения и възмезден начин“ - „било“ 240 000 лв., „става“ 290 000 лв.;

§ 2. Изменя и допълва „Разчета за финансиране на капиталовите разходи на община Шабла за 2018 г.“, разпределен по обекти, функции, дейности, параграфи и източници на финансиране, съгласно Приложение № 3, в т. ч. приема вътрешно компенсирани промени на утвърдените разходи за обектите/проектите/позициите, финансирани със средства от целевата субсидия за капиталови разходи по чл. 52 от ЗДБРБ за 2018 г., както следва:

лв.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Д-ст | § | Наименование на обектите/проектите/позициите | Уточ-нен план | Уточ-нен план | Източници на финансиране | | | | | | |
| Предоставени целеви субсидии и трансфери от държавния бюджет и трансфери от други бюджетни организации | | | Преходен остатък | | Собстве-ни средст-ва | в т.ч. по чл. 127, ал. 2 от ЗПФ |
| “Било” | “Става” | § | “Било” | “Става” | § | “Става” | “Става” | “Става” |
| 2122 | 5100 | Повишаване на енергийната ефективност и противопожарната безопасност на общинска сграда с идентификатор 17782.501.86.1 - с. Граничар | 39 786 | 39 784 | 31-13 | 39 786 | 39 784 |  | 0 | 0 | 0 |
| 2606 | 5100 | Рехабилитация на улична мрежа в община Шаблапо ПМС № 309 от 22.12.2017 г. | 527 214 | 527 214 | 31-13 | 27 214 | 23 000 | 31-18 | 500 000 | 4 214 | 4 214 |
| 2606 | 5100 | Тротоари по ул. "Равно поле" и ул. "Нефтяник", гр. Шабла (2-ра фаза) | 235 200 | 235 200 | 31-13 | 195 196 | 234 132 |  |  | 40 004 | 1068 |
| 2619 | 5202 | Работен проект за изграждане на обслужващ обект в ПИ 83017.505.459, обш. Шабла | 20 000 | 20 000 | 31-13 | 20 000 | 7 470 |  | 0 | 0 | 12 530 |
| 2619 | 5219 | Доставка и монтаж на обслужващ обект – младежки център в с. Крапец | 70 000 | 70 000 | 31-13 | 70 000 | 25 810 |  | 0 | 22 000 | 44 190 |

§ 3. Изменя „Списъкът на обектите предвидени за текущ ремонт през 2018 година, съгласно Приложение № 3А.

§ 4. Увеличава плана на § 10-16 „Разходи за вода, горива и енергия“, на дейност 2604 „Осветление на улици и площади“ с 41 000 лв.

§ 5. Увеличава плана на § 4500 „Субсидии за организации с нестопанска цел”, на дейност 3738 „Читалища”, както следва: „било“ – 3 500 лв., „става“ – 12 200 лв. Допълнителните средства в размер на 8 700 лв., да се предоставят на НЧ „Зора 1894 г.” – гр. Шабла, за погасяване на задълженията му, за такса за битови отпадъци и дължимите лихви, към община Шабла.

§ 6. Задължава кмета на Общината, да разпредели одобрените средства по приходната и разходната част на общинския бюджет, по пълна бюджетна класификация, и по разпоредители с бюджет.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно кандидатстване на община Шабла с проект „Повишаване на енергийната ефективност и естетизация на сградата на СУ „Асен Златаров“ гр.Шабла и физкултурния салон ” по Проект „Красива България“ 2019г.

**РЕШЕНИЕ № 489.**На основание чл.21, ал.1, т. 6, т.23 и ал.2 от ЗМСМА, във връзка с докл. записка с вх. № К- 197/ 21.12.2018г. Общински съвет- Шабла:

1.Дава съгласие Община Шабла да кандидатства с проект **„Повишаване на енергийната ефективност и естетизация на сградата на СУ „Асен Златаров“ гр.Шабла и физкултурния салон”** по мярка М02 „Подобряване на социалната инфраструктура“ по Проект „Красива България“ 2019 година.

2.Средствата, необходими за осигуряването на собствения финансов принос в размер на 50 % от стойността на проектното предложение, да бъдат заложени в бюджета на община Шабла за 2019 година.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно изменение и допълнение на Наредба за определяне размера на местните данъци на територията на община Шабла.

**РЕШЕНИЕ № 490.**На основание на чл. 21, ал 2 от ЗМСМА, във връзка с чл.1, ал. 2 от Закона за местни данъци и такси, и докл. записка с вх.№ К-198/28.12.2018г., Общински съвет - Шабла:

Приема следната Наредба за изменение и допълнение на Наредба за определяне размера на местните данъци на територията на община Шабла:

**§ 1.** Ал. 1 на чл. 7 се изменя така:

„(1) С данък върху недвижимите имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.“

**§ 2.** В чл. 9 след думите „вещно право“ се добавя „на ползване“.

**§ 3.** В чл. 10, ал. 2 след думите „вещно право“ се добавя „на ползване“.

**§ 4.** В чл. 15 се правят следните изменения и допълнения:

1.Алинея 1 се изменя така:

„(1) за недвижимите имоти на граждани и жилищните недвижими имоти на предприятия, с изключение на недвижимите имоти по ал. 2, данъка е **2,1** на хиляда върху данъчната оценка на недвижимия имот;“

2.Създава се нова ал. 2:

„(2) за жилищни имоти, разположени на територията на гр. Шабла, общ. Шабла, с. Крапец, общ. Шабла и СО Кария, общ. Шабла, включени в Списъка на курортите в Република България и определяне на техните граници, приет с Решение на Министерския съвет № 153 от 24 февруари 2012 г., които за съответната година не са основно жилище на данъчно задълженото лице, не са отдадени под наем и не са регистрирани като места за настаняване по смисъла на Закона за туризма, данъка е **4,5** на хиляда върху данъчната оценка на недвижимия имот;“

3. Досегашната ал. 2 става ал. 3 и се изменя така:

„(3) за нежилищни недвижими имоти на предприятия данъка е **2,6** на хиляда върху данъчната оценка на недвижимия имот.“

**§ 5.** В чл. 19 се правят следните изменения и допълнения:

* 1. Създава се нова ал. 3:

„(3) В случай че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 15, се дължи в пълен размер за всяко от жилищата и за периода, в който едновременно са декларирани като основни жилища.“

* 1. Досегашната ал. 3 става ал. 4.

**§ 6.** Чл. 20 се изменя така:

„Чл. 20 (1) За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът уведомява за това писмено в 2-месечен срок общината по местонахождението на имота, като подава данъчна декларация за облагане с годишен данък върху недвижимите имоти.

(2) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл. 4, ал. 1 от ЗМДТ, от възложителя на строежа след завършването на сградата в груб строеж по образец, определен от министъра на финансите.

(3) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по раздел трети от тази глава.

(4) За новопостроен или придобит по друг начин имот или ограничено вещно право на ползване в срока по ал. 1 предприятията подават информация за отчетната стойност и други обстоятелства, имащи значение за определянето на данъка.

(5) При преустройство и при промяна на предназначението на съществуваща сграда или на самостоятелен обект в сграда, както и при промяна на друго обстоятелство, което има значение за определяне на данъка, данъчно задължените лица уведомяват общината по реда и в срока по ал. 1.

(6) При придобиване на имот по наследство декларацията по ал. 1 се подава в срока по чл. 32 от ЗМДТ. В случай че не е подадена данъчна декларация по ал. 1 от наследниците или заветниците, след изтичането на срока по чл. 32 от ЗМДТ служителят по чл. 4, ал. 1 от ЗМДТ образува партида за наследения недвижим имот въз основа на данните, налични в общината и в регистъра на населението.

(7) Подадената декларация от един съсобственик, съответно ползвател, ползва останалите съсобственици или ползватели.

(8) Не се изисква подаване на данъчна декларация, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството ѝ на възложител по Закона за устройство на територията. Служител от общинската администрация отразява служебно настъпилите промени в техническите характеристики на имота.“

**§ 7.** Създава се нов чл. 20а със следният текст:

„Чл. 20а. (1) За новопостроените сгради или части от сгради се дължи данък от началото на месеца, следващ месеца, през който са завършени.

(2) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца, през който е настъпила промяната в собствеността или ползването, освен ако данъкът е платен от прехвърлителя.

(3) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията, както и с удостоверение по чл. 54а, ал. 3 от Закона за кадастъра и имотния регистър.

(4) Органите, издаващи документите по ал. 3, предоставят служебно по един екземпляр от тях на данъчната служба на общината в едноседмичен срок от издаването им.

(5) Данъкът по ал. 1 се дължи и в случаите, когато в двегодишен срок от завършването на сградата в груб строеж, съответно - в едногодишен срок от съставяне на констативен акт по чл. 176, ал. 1 от Закона за устройство на територията, сградата не е въведена в експлоатация или не е издадено разрешение за ползване.

(6) Лицето, упражняващо строителен надзор, или техническият ръководител - за строежите от пета категория, предоставя екземпляр от съставения констативен акт по чл. 176, ал. 1 от Закона за устройство на територията на данъчната служба на общината в едноседмичен срок от съставянето му.

(7) Завършването на сградата в груб строеж се установява по реда на чл. 181, ал. 2 от Закона за устройство на територията. Обстоятелствата по ал. 5 се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.“

**§ 8.** Досегашният чл. 20а става чл. 20б и се изменя така:

„Чл. 20б. (1) Данъкът се определя от служител на общинската администрация по местонахождението на недвижимия имот и се съобщава на данъчно задълженото лице или на негов законен представител.

(2) Служителят на общинската администрация проверява подадените декларации. Той може да иска допълнителни данни за облагаемия имот, да сверява данните от декларацията със счетоводните книги, планове, скици и документи, въз основа на които имотът се притежава или се ползва, а при нужда - и чрез измерване на имота от техническите органи и предоставената служебно информация по чл. 20а, ал. 4, 6 и 7 и чл. 51, ал. 1 от ЗМДТ.

(3) При поискване от служителите на общинската администрация на данни и доказателствен материал за имотно състояние (копия от карти и планове, компютърни модели, регистри и други) съответните служби на бюджетна издръжка са длъжни да ги предоставят безвъзмездно в 7-дневен срок.

(4) Данни по ал. 3 от кадастъра се предоставят при условията и по реда, предвидени в Закона за кадастъра и имотния регистър.

(5) Националната агенция за приходите по електронен път предоставя на общинската администрация в 14-дневен срок от получаването на искане информация относно обектите с регистрирани фискални устройства.“

**§ 9.** В чл. 30:

1.Досегашният текст става ал. 1.

2.Създава се ал. 2:

„(2) На основата на данъчната оценка, послужила за определяне на данъка по ал. 1, служителят в общинската администрация определя дължимия годишен данък и го съобщава на всеки наследник или заветник.“

**§ 10.** В чл. 34:

1.Досегашния текст става ал. 1 и се изменя така

„(1) Основа за определяне на данъка е оценката на имуществото в левове към момента на прехвърлянето, а при придобиване по давност - към момента на издаване на акта, удостоверяващ правото на собственост, който подлежи на вписване.“

2.Създава се ал. 2:

„(2) Имуществото се оценява, по реда на чл. 46, ал. 2 и ал. 3 от ЗМДТ.“

**§ 11.** В чл. 37 се правят следните изменения:

1.Ал. 2 се изменя така:

„(2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в случаите по чл. 44, ал. 3 от ЗМДТ - към момента на издаване на акта, удостоверяващ правото на собственост, който подлежи на вписване.“

2.Ал. 3 се отменя.

**§ 12.** В приложение № 2 към чл. 56, т. 21 се отменя.

**§ 13.** Наредбата влиза в сила от 01.01.2019 година.

**С явно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно изменение и допълнение на Решение №483 по Протокол №50 от заседание на Общински съвет Шабла, проведено на 04.12.2018г.

**РЕШЕНИЕ № 491.**На основание чл.21, ал.1, т.8 от ЗМСМА и чл.8, ал.9 от ЗОС, във връзка с докл. записка с вх. № 196/18.12.2018г., Общински съвет – Шабла:

Приема следните изменения и допълнения в свое Решение № 483/04.12.2018 г.:

1. Текстът на т. 2 се изменя по следния начин:

„2.Одобрява начална тръжна цена, съгласно Приложение №1 от НРПУРОИ в размер на **45.00/четирдесет и пет 0.00/лева** на месец с вкл. ДДС за всеки от терените за преместваеми обекти.“

2. В т.2 след думата „лева“ се добавят думите “на месец“.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ПРЕДСЕДАТЕЛ НА ОбС-ШАБЛА: /п/**

**/ д-р Йорданка Стоева/**

**Вярно с оригинала при ОбС-Шабла**

**Снел преписа:**

**/ Н.Георгиева/**